# **DECIZIA ETAPEI DE ÎNCADRARE**

## Nr. din .06.2019

Ca urmare a solicitării de emitere a acordului de mediu adresate de **SC SOCAR PETROLEUM SA** dinmunicipiul Bucuresti, sector 1, str. Pechea, nr.32-36, înregistrată la APM Suceava cu nr. 1544/13.02.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2019, că proiectul **“Construire statie distributie carburanti 4 pompe, skid GPL, unitate spalatorie auto, elemente de identificare, semnalistica, bransamente/racorduri la retelele de utilitati tehnico-edilitare”** propus a fi amplasat în municipiul Suceava, str. Cernauti, fn, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**

**1.** **Dimensiunea şi concepţia întregului proiect** *-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la:

-pct.6, lit.c – instalatii de depozitare a produselor petroliere petrochimice si chimice, altele decat cele prevazute in anexa nr.1;

Proiectul de construire a unei statii de distributie carburanti se studiaza pe terenul in proprietate, avand suprafata de 5360,0 mp, incadrat conform C.U. nr.17/22.01.2019 ca teren curti-constructii.

Suprafata construita cumulata: 416 mp

Suprafata carosabila incinta: 2206,45 mp

Suprafata pietonala: 180,00 mp

Zona verde: 2127,00 mp

Accese rutiere la drum public: 400.05 mp

Numar locuri parcare: 6 locuri

Aliniamentul fata de vecinatati :

Nord - teren viran

Sud - strada Cernauti

Est -SELGROS

Vest -teren viran

Statia de distributie carburanti va avea in componenta urmatoarele obiecte:

- cabina statiei cu spatiu comercial si cafenea parter Sc = 150,00 mp

- terasa cafe deschisa acoperita cu pergola Sc = 35,00 mp

- copertina metalica generala peste pompe multiprodus Sc = 231,75 mp

- 2 rezervoare stocare carburanti subterane cu pereti dubli, orizontale, 1 rezervor monocompartimentat 60 mc si un rezervor tricompartimentat cu capacitate de 60 mc, cu instalarea unui sistem de gestiune integrat:

|  |  |  |  |  |
| --- | --- | --- | --- | --- |
| R1 | R1/1 | 30 | mc | NANO 95-benzina |
| R1/2 | 10 | mc | NANO 98-benzina |
| R1/3 | 20 | mc | NANO SUPERDIESEL-motorina |
| R2 | R2 | 60 | mc | NANO DIESEL-motorina |

- unitate AddBlue

- 4 pompe distributie carburanti, bifrontale, (cu sistem de recuperare a vaporilor de COV si cu conducta de retur la rezervoare) si insulele aferente; 3 pompe multiprodus-8 furtunuri si 1 pompa motorina-2 furtunuri

- echipament spalare manuala autoturisme tip jetwash 2 bai

- unitate skid GPL

* camin pentru montarea unei guri de descarcare produse petroliere cu bloc de aerisire vapori

- separator grasimi 2 l/s

- 2 separatoare de hidrocarburi de 3l/s si 6l/s

- bloc guri aerisire cu recuperarea compusilor organici volatili (COV) de la pompa, rezervoare si gura de descarcare

- platforma descarcare cisterna

- unitate aer-apa

- unitate alimentare incarcare baterii auto

- unitate aspirator auto cu 2 posturi

- platforma menajera imprejmuita S=7,00 mp

- pichet PSI

- rastel cu recipiente de ulei uzat

- camin echipat cu apometru racord alimentare cu apa

- puturi de observatie pentru monitorizare ape de suprafata - 2 buc

- elemente de identificare semnalistica: totem preturi, steaguri, pilon,

- parcare autoturisme

-1 parcare persoane cu disabilitati

- imprejmuire

*Racordarea la rețelele utilitare existente în zonă*

1. Alimentarea cu apă

Alimentarea cu apa se va asigura din reteaua de apa a municipiului Suceava prin intermediul unui camin de racordare dotat cu 2 apometre individuale si contor pentru inregistrarea consumului de apa. Pentru combaterea si stingerea incendiilor a fost prevazuta montarea unui hidrant suprateran cu Dn 100mm alimentat din reteaua oraseneasca (debit minim necesar pentru hidrant va fi Qie=5l/s si presiune minima=0,7bari) si contorizare separata prin intermediulunui contor de apa rece DN 100mm montat in caminul de racordare la reteaua de apa. Apa preluata din retea alimenteaza rezervorul tampon din camera tehnica si apoi hidroforul statiei ce deserveste instalatia sanitara interioara, reteaua de alimentare a spalatoriei auto, hidrantii de gradina.

Reteaua exterioara se va executa din teava PVC-PEID DN 50mm, montata ingropat sub adancimea de inget, pe pat de nisip de 10cm grosime.

Cerinta de apa utilizata in scop menajer: Qzi max=0,71 mc/zi (anual=0,259 mii mc)

Q zi mediu=0,6325 mc/zi (anual=0,231 mii mc)

Cerinta de apa in scop tehnologic – spalatorie auto+spalat platforme+stropit spatii verzi:

Qzi max=8,135 mc/zi (anual=2,969 mii mc)

Q zi mediu=6,7881 mc/zi (anual=2,478 mii mc)

1. Canalizarea menajeră și pluvială

Retelele exterioare de canalizare vor functiona in sistem divizor.

*Ape uzate menajere*

Apele uzate menajere de la grupurile sanitare impreuna cu cele provenite din procesul de preparare alimente epurate printr-un separator de grasimi Q = 2l/s sunt dirijate prin reteaua interna si colectate in bazin colector de 15mc, apoi evacuate la reteaua publica de canalizare prin intermediul unei statii de pompare de incinta.

Debite evacuate ( apa menajera + tehnologica): Qzi max=8,135mc/zi; Q zi med=6,7881mc/zi;

*Ape uzate tehnologice*

Apa provenita de la spalatoria auto va fi epurata prin intemediul unui separator de hidrocarburi cu Q=3l/s, colectata intrun bazin colector cu V=45mc si pompata in reteaua de canalizare a municipiului Suceava.

*Ape meteorice*

Pentru evacuarea apelor pluviale se vor realiza 2 circuite separate:

* Apele pluviale conventional curate de pe acoperis cabina, copertina pompelor vor fi preluate si dirijate printr-o retea de canalizare interna si colectate in bazin colector de 45mc si pompate in reteaua publica de canalizare din zona prin intermediul statiei de pompare.
* Apele pluviale contaminate cu produse petroliere colectate de pe platforma betonata din zona pompelor si zona parcului de rezervoare (platforma de descarcare a cisternei) sunt colectate prin rigole prevazute cu gratar, sunt dirijate la separatorul de produse petroliere cu debitul Q=6 l/s, sunt colectate in bazin colector de 45mc si pompate in reteaua publica de canalizare din zona prin intermediul statiei de pompare.
* Apele pluviale provenite din zona carosabila sunt colectate prin rigole prevazute cu gratar si evacuate in reteaua publica prin intermediul statiei de pompare dupa trecerea prin separator si bazinul colector.
* Separatorul de hidrocarburi si uleiuri minerale cu denisipator propus, este Staroil PLUS.

1. Alimentarea cu energie electrică

Alimentarea cu energie electrica se asigura de la reteaua electrica din zona din punctul de bransament proiectat.

**2. Localizarea proiectului**

a) *utilizarea actuală şi aprobată a terenurilor*: Investiția ce face obiectul acestui proiect, se va amplasa pe un teren situat în intravilanul municipiului Suceava, jud. Suceava.

Parcela de teren pe care se va realiza obiectivul, identificată cu parcela cadastrala 52104, este proprietatea SC SOCAR PETROLEUM SRL, având folosința actuală de curți construcții. Destinatia terenului conform PUG (UTR 15) este de locuinte cu regim mic de ianltime si utilizarile permise sunt institutii si servicii compatibile cu functia de locuire. Destinatia terenului conf PUD aprobat prin HCL nr.222/31.08.2006 este de complex comercial.

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului* -– va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* – impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -*– prin utilizarea de tehnologii curate, cu impact cât mai redus asupra factorilor de mediu şi asupra populaţiei;

1. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Sistemul de Gospodărire a Apelor Suceava, a emis Avizul de gospodarire a apelor nr.57/11.06.2019.

Indicatorii de caliatate pentru apele evacuate in reteaua de canalizare a municipiului Suceava, conform prvederilor avizului mai sus amintit trebuie sa se incadreze in limitele impuse de HG 352/2005, anexa nr.2, tabel nr.1:

|  |  |  |
| --- | --- | --- |
| Categoria apei | Indicatori de calitate | Valori (mg/dmc) |
| Admise pentru autorizare |
| Ape uzate menajere si tehnologice | pH | 6,5-8,5 unit. pH |
| Suspensii | 350 |
| CCOCr | 500 |
| CBO5 | 300 |
| Subs. Extractibile | 30 |
| Detergenti | 25 |
| Sulfuri si hidrogen sulfurat | 1,0 |
| Azot amoniacal | 30 |

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 17/22.01.2019 emis de Primăria municipiului Suceava.

1. Se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria municipiului Suceava, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

11. La finalizarea lucrarilor titularul va intocmi documentatia si va solicita la APM Suceava autorizatia de mediu pentru acest obiectiv.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef Serviciu  Avize, Acorduri, Autorizaţii, Adina Hobjila | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |